**LIETUVOS RESPUBLIKOS NEKILNOJAMOJO TURTO REGISTRO POSISTEMĖS „GEOMATININKAS“ NAUDOJIMO SUTARTIS**

Nr. \_\_\_\_\_\_\_\_\_

Vilnius

**Valstybės įmonė Registrų centras** (toliau – Teikėjas), atstovaujama Nuotolinių kanalų aptarnavimo centro Nuotolinio konsultavimo skyriaus Verslo klientų aptarnavimo grupės vadovės Astos Šileikienės, veikiančios pagal 2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3E) „Dėl pavedimo pasirašyti sutartis“, ir [įveskite GAVĖJO pavadinimą] (toliau – Gavėjas), atstovaujamas (-a) [GAVĖJO atstovo pareigos, vardas, pavardė], veikiančio (-ios) pagal [įveskite dokumento, kurio pagrindu veikia GAVĖJO atstovas, pavadinimą], toliau Teikėjas ir Gavėjas kiekvienas atskirai vadinami Šalimi, o kartu – Šalimis, sudaro šią Lietuvos Respublikos nekilnojamojo turto registro posistemės „GeoMatininkas“ naudojimo sutartį (toliau – Sutartis).

**I SKYRIUS**

**SUTARTIES DALYKAS**

1. Teikėjo teikiamos Gavėjui paslaugos ir duomenys:
	1. leidimas naudotis Lietuvos Respublikos nekilnojamojo turto registro posisteme „GeoMatininkas“ (toliau – posistemė „GeoMatininkas“), kurioje teisės aktų nustatyta tvarka rengiamos ir pateikiamos Nekilnojamojo turto kadastro tvarkytojui arba Nacionalinės žemės tarnybai prie Aplinkos ministerijos elektroninės žemės sklypų kadastro duomenų bylos;
	2. leidimas naudotis suformuotu nekilnojamojo daikto kadastro įrašu ir kitais posistemėje „GeoMatininkas“ saugomais duomenimis, kurie tampa prieinami Gavėjui. Teikėjo teikiamų Gavėjui duomenų apimtis – skaitmeninės formos kadastro žemėlapio ištraukos, įregistruoto nekilnojamojo daikto skaitmeninių dokumentų kopijos skaitmenine forma;
	3. pažymų apie gretimų žemės sklypų savininkus, pažymų apie gretimų žemės sklypų savininkus su savininkų adresų duomenimis pateikimas per posistemę „GeoMatininkas“ pagal Gavėjo pateiktas užklausas;
	4. žemės sklypų planų, žemės sklypų kadastro duomenų bylų išankstinė, pakartotinė patikra, žemės sklypų kadastro duomenų bylų patikra siekiant įrašyti ar pakeisti nekilnojamojo daikto kadastro duomenis Nekilnojamojo turto kadastre, kurios atliekamos per posistemę „GeoMatininkas“ pagal Gavėjo prašymus.
2. Gavėjas įsipareigoja naudotis posisteme „GeoMatininkas“, pažymomis apie gretimų žemės sklypų savininkus ir kitais posistemėje „GeoMatininkas“ saugomais duomenimis, kurie tampa prieinami Gavėjui, šioje Sutartyje nurodytomis sąlygomis ir tvarka. Pažymos apie gretimų žemės sklypų savininkus ir kiti posistemėje „GeoMatininkas“ saugomi duomenys toliau kartu Sutartyje vadinami duomenimis.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu;
	2. Lietuvos Respublikos nekilnojamojo turto registro įstatymo 10 straipsnio 3 dalimi;
	3. Lietuvos Respublikos nekilnojamojo turto kadastro įstatymo 19 straipsnio 1 dalimi;
	4. Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“ (toliau – Nekilnojamojo turto registro nuostatai), 11.6 papunkčiu, 211 punktu;
	5. Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“ (toliau – Nekilnojamojo turto kadastro nuostatai), 142 punktu.
2. Duomenys gaunami vadovaujantis:
	1. Reglamento (ES) 2016/679 6 straipsnio 1 dalies b ir c punktais;

Lietuvos Respublikos nekilnojamojo turto registro įstatymo 10 straipsnio 3 dalimi;

* 1. Lietuvos Respublikos nekilnojamojo turto kadastro įstatymo 11 straipsnio 6 dalies 5, 7 punktais;
	2. Nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių, patvirtintų Lietuvos Respublikos žemės ūkio ministro 2002 m. gruodžio 30 d. įsakymu Nr. 522 „Dėl nekilnojamojo turto objektų kadastrinių matavimų ir kadastro duomenų surinkimo bei tikslinimo taisyklių patvirtinimo“, 7.3, 11.1 papunkčiais;

Nekilnojamojo turto kadastro nuostatų 25 punktu, 32.1 papunkčiu, 631 punktu;

Nekilnojamojo turto registro nuostatų 211 punktu.

**III SKYRIUS**

**DUOMENŲ TVARKYMO TIKSLAI**

(Teisėta ir apibrėžta Gavėjo gaunamų duomenų tvarkymo paskirtis)

1. Duomenų tvarkymo tikslas – Lietuvos Respublikos nekilnojamojo turto kadastro įstatymo 2 straipsnio 4 ir 7 dalyse nurodytų nekilnojamųjų daiktų kadastrinių matavimų ir kadastro duomenų nustatymo, kuriuos atlieka Gavėjo darbuotojas (-ai), turintis (-ys) matininko kvalifikacijos pažymėjimą, suteikiantį teisę teikti nekilnojamųjų daiktų kadastrinių matavimų ir kadastro duomenų nustatymo paslaugas, paslaugų teikimas.

**IV SKYRIUS**

**SUTARTIES ŠALIŲ TEISĖS IR PAREIGOS**

1. Tekėjas įsipareigoja:
	1. suteikti Gavėjui prisijungimą prie posistemės „GeoMatininkas“ ir užtikrinti jos funkcionavimą;
	2. teikti paslaugas ir duomenis Sutartyje nustatyta tvarka ir sąlygomis;
	3. Sutartyje nustatyta tvarka informuoti Gavėją apie posistemės „GeoMatininkas“ naudojimo tvarkos ir sąlygų pakeitimus;
	4. Gavėjo pateiktus asmens duomenis naudoti siekiant identifikuoti Gavėjo paskirtus duomenų vartotojus Teikėjo vartotojų identifikacinėje sistemoje, sudaryti Sutartį, ją vykdyti ir administruoti, pareikšti Teikėjo teisinius reikalavimus, juos vykdyti ar apginti. Gavėjo pateikti asmens duomenys bus saugomi 10 (dešimt) metų po Sutarties pasibaigimo;
	5. vadovaudamasis Lietuvos Respublikoje galiojančiais teisės aktais savo lėšomis ir priemonėmis užtikrinti iš Gavėjo gautų asmens duomenų apsaugą;
	6. užtikrinti teikiamų duomenų saugumą ir teisingumą tol, kol duomenys pasieks Gavėją.
2. Teikėjas turi teisę:
	1. sustabdyti duomenų teikimą:
		1. be atskiro Gavėjo informavimo – Gavėjui neapmokėjus PVM sąskaitos faktūros per 30 (trisdešimt) kalendorinių dienų nuo jos išrašymo dienos. Duomenų teikimas atnaujinamas Gavėjui apmokėjus PVM sąskaitą faktūrą ir apie tai raštu pranešus Teikėjui;
		2. informuodamas Gavėją – jeigu Gavėjas nesilaiko kitų Sutartimi prisiimtų įsipareigojimų, teisės aktuose nustatytų duomenų tvarkymo reikalavimų, jeigu užfiksuojama ar pagrįstai įtariama grėsmė teikiamų duomenų konfidencialumui ir (ar) paaiškėja aplinkybės, kurios gali būti svarbios Sutartimi prisiimtų įsipareigojimų vykdymui (pvz., nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros, teisės aktų, reglamentuojančių Gavėjo veiklą, duomenų teikimą, pasikeitimas ir kt.). Gavėjui užtikrinus Sutartimi prisiimtų įsipareigojimų vykdymą, Teikėjas, įvertinęs iš Gavėjo raštu gautą informaciją, gali atnaujinti duomenų teikimą;
	2. reikalauti iš Gavėjo pateikti informaciją ir (ar) dokumentus, kurių reikia norint įsitikinti, kad Gavėjas tinkamai vykdo Sutartyje ir teisės aktuose nustatytus duomenų tvarkymo reikalavimus, įskaitant duomenų tvarkymą tik duomenų tvarkymo faktiniu pagrindu (*pagrįstos ir teisėtos aplinkybės, kurių pagrindu Gavėjas konkrečiu atveju tvarko duomenis, nepažeisdamas duomenų tvarkymo tikslų*) bei Sutartyje numatytais duomenų tvarkymo tikslais;
	3. reikalauti, kad Gavėjas nedelsdamas atjungtų savo techninę ir (ar) programinę įrangą, jos dalį ar dalis nuo posistemės „GeoMatininkas“, jei mano, kad ji lemia arba gali lemti gedimus, trukdžius, klaidas arba defektus posistemėje „GeoMatininkas“ arba jos duomenų bazėje;
	4. paaiškėjus aplinkybėms dėl duomenų naudojimo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai, Lietuvos Respublikos nekilnojamojo turto kadastro valdytojai – Lietuvos Respublikos aplinkos ministerijai ir Lietuvos Respublikos Nekilnojamojo turto registro valdytojai – Lietuvos Respublikos teisingumo ministerijai;
	5. vienašališkai keisti Sutartyje nustatytas duomenų teikimo, naudojimo sąlygas ir (ar) tvarką apie tai Gavėjui pranešdamas prieš 30 (trisdešimt) kalendorinių dienų (Teikėjo interneto puslapyje [www.registrucentras.lt](http://www.registrucentras.lt) ir Gavėjo elektroniniu paštu) iki duomenų teikimo, naudojimo sąlygų ir (ar) tvarkos pakeitimo.
3. Gavėjas įsipareigoja:
	1. turėti Teikėjo nurodytus parametrus ir techninius bei saugos reikalavimus atitinkančią techninę ir (ar) programinę įrangą;
	2. laikydamasis Sutarties priede „Lietuvos Respublikos nekilnojamojo turto registro posistemės „GeoMatininkas“ naudojimo tvarka“ nurodytų sąlygų, posistemėje „GeoMatininkas“ rengti elektroninius žemės sklypų kadastro duomenų bylų dokumentus, juos patvirtindamas kvalifikuotu elektroniniu parašu;
	3. duomenis tvarkyti tik Sutartyje nustatytais duomenų tvarkymo tikslais ir tik esant bent vienai Reglamento 6 straipsnio 1 dalyje nustatytai asmens duomenų tvarkymo sąlygai, nurodytai Sutartyje, laikydamasis Reglamento 5 straipsnyje nustatytų su asmens duomenų tvarkymu susijusių principų;
	4. duomenis rinkti tik tam turėdamas teisinį bei faktinį pagrindą ir, Teikėjui pareikalavus, raštu įrodyti prašomų pateikti ir (ar) jau pateiktų duomenų ryšį su atliekamais nekilnojamųjų daiktų kadastro duomenų nustatymo darbais bei duomenų tvarkymo faktiniu pagrindu, ir Sutartyje nurodytais duomenų tvarkymo tikslais. Gavėjas tokius įrodymus įsipareigoja pateikti nedelsdamas, tačiau ne vėliau kaip per 3 (tris) darbo dienas nuo reikalavimo raštu ar Gavėjo Teikėjui nurodytu elektroniniu paštu gavimo dienos;
	5. prisiimti visišką atsakomybę už gautų duomenų konfidencialumą ir saugą nuo duomenų gavimo momento;
	6. vadovaudamasis Lietuvos Respublikoje galiojančiais teisės aktais užtikrinti gautų duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Šiame papunktyje nustatytas įsipareigojimas apima ir pareigą užtikrinti, kad visi asmenys (darbuotojai), kuriems Gavėjas paveda atlikti funkcijas, susijusias su duomenų tvarkymu (suteikia prieigą prie Gavėjo vardu tvarkomų duomenų), būtų pasirašytinai įpareigoti (konfidencialumo pareiga turi būti užtikrinama taip pat ir po to, kai asmuo pereina dirbti į bet kokias kitas pareigas ar pasibaigia jo darbo santykiai su Gavėju) saugoti duomenų ir informacijos paslaptį. Už šių įsipareigojimų nesilaikymą Gavėjas atsako Lietuvos Respublikoje galiojančių teisės aktų nustatyta tvarka;
	7. nedelsdamas sunaikinti duomenis, kai šie duomenys nebereikalingi jų tvarkymo tikslams;
	8. Sutartyje nustatyta tvarka Teikėjui sumokėti atlyginimą už paslaugų ir duomenų teikimą;
	9. netinkamai vykdant Sutartį, kompensuoti Teikėjo turėtas išlaidas, skolos išieškojimo atveju – skolos išieškojimo išlaidas;
	10. užtikrinti, kad visi Gavėjo Teikėjui nurodyti duomenų vartotojai:
		1. duomenis tvarkytų Sutartyje nurodytais tikslais, sąlygomis ir tvarka, neatskleisdami jų trečiosioms šalims[[1]](#footnote-1), jei kitaip nenustatyta Lietuvos Respublikoje galiojančiuose teisės aktuose, saugotų autentifikavimo informaciją ir neatskleistų jos tretiesiems asmenims;
		2. susipažintų su teisės aktais, nurodytais Sutarties 9 punkte;
		3. būtų pasirašę konfidencialumo pasižadėjimus, parengtus pagal Sutarties priedą „Konfidencialumo pasižadėjimo forma“;
	11. neperduoti ir neatskleisti pagal Sutartį gautų duomenų trečiosioms šalims, jei kitaip nenustatyta Lietuvos Respublikoje galiojančiuose teisės aktuose;
	12. nedelsdamas, tačiau ne vėliau kaip per 3 (tris) darbo dienas, Teikėjui pranešti apie:
		1. bet kokias aplinkybes, kurios gali būti svarbios Sutartimi prisiimtų įsipareigojimų vykdymui (nemokumo (bankroto, restruktūrizavimo) bylos iškėlimas ar inicijavimas, pradėtos likvidavimo, pertvarkymo, reorganizavimo procedūros ir kt.) – nuo aplinkybių atsiradimo dienos;
		2. pastebėtus klaidingus ar netikslius duomenis – nuo jų nustatymo dienos;
	13. nedelsdamas informuoti Teikėją, kad:
		1. Gavėjo paskirtas duomenų vartotojas neteko teisės tvarkyti duomenis (duomenų vartotojas nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia jo darbo (sutartiniai) santykiai su Gavėju ar įvyksta bet kokios kitos aplinkybės, sąlygojančios, jog Gavėjo paskirtas duomenų vartotojas nebegali naudotis posisteme „GeoMatininkas“)[[2]](#footnote-2);
		2. pasikeitė kita su Gavėjo paskirtais duomenų vartotojais susijusi informacija, pateikta Teikėjui[[3]](#footnote-3);
		3. prarasta, ar įtaria, kad prarasta vartotojo autentifikavimo informacija ir (ar) neišsaugotas jos konfidencialumas, ir ja gali pasinaudoti tretieji asmenys. Gavėjas įsipareigoja užtikrinti, kad Gavėjo paskirtas duomenų vartotojas nedelsdamas pasikeistų slaptažodį ir (ar) kitą autentifikavimo informaciją.
4. Gavėjas, pasirašydamas Sutartį, patvirtina, kad yra susipažinęs su Reglamentu (ES) 2016/679 bei Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, Nekilnojamojo turto kadastro duomenų saugos nuostatais, patvirtintais Lietuvos Respublikos žemės ūkio ministro 2018 m. spalio 9 d. įsakymu Nr. 3D-723 „Dėl Nekilnojamojo turto kadastro duomenų saugos nuostatų patvirtinimo“. Saugos nuostatai skelbiami Teisės aktų registre[[4]](#footnote-4).

**V SKYRIUS**

**APMOKĖJIMAS IR ATSISKAITYMO TVARKA**

1. Duomenys teikiami atlygintinai. Atlyginimo dydžiai nustatyti Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąraše, patvirtintame Lietuvos Respublikos Vyriausybės 2020 m. liepos 8 d. nutarimu Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“, kuris skelbiamas Teisės aktų registre[[5]](#footnote-5). Informacija apie atlyginimo dydžius taip pat skelbiama ir Teikėjo interneto svetainėje. Pasikeitus minėtam nutarimui (ar įsigaliojus naujiems teisės aktams, reglamentuojantiems atlyginimo dydžius), Gavėjas įsipareigoja mokėti Teikėjui vadovaudamasis galiojančių teisės aktų nuostatomis, t. y. už teikiamus duomenis mokėti pagal pakeistus (ar nustatytus naujus) atlyginimo dydžius.
2. PVM sąskaitos faktūros už per praėjusį mėnesį pateiktus duomenis išrašomos kiekvieno einamo mėnesio pradžioje. Gavėjui jos nėra siunčiamos, o skelbiamos Teikėjo interneto puslapyje <https://www.registrucentras.lt/usr/sf.php>. Apie PVM sąskaitos faktūros paskelbimą nurodytame interneto puslapyje elektroniniu paštu informuojami Sutarties priede „Lietuvos Respublikos nekilnojamojo turto registro posistemės „GeoMatininkas“ vartotojų sąrašas“ nurodyti asmenys, kuriems Gavėjas suteikia teisę peržiūrėti PVM sąskaitas faktūras.
3. Gavėjas PVM sąskaitą faktūrą įsipareigoja apmokėti per 14 (keturiolika) kalendorinių dienų nuo jos išrašymo dienos.
4. Laiku neapmokėjęs PVM sąskaitos faktūros, Gavėjas moka 0,04 procento dydžio delspinigius nuo neapmokėtos sumos už kiekvieną uždelstą dieną.
5. Gavėjui tinkamai nevykdant piniginių prievolių pagal bet kurią su Teikėju sudarytą paslaugų ir (ar) duomenų teikimo sutartį, Teikėjas Gavėjo mokėjimus paskirstys savo nuožiūra, pirmenybę teikdamas seniausiems Gavėjo įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**SUTARTIES KEITIMO TVARKA**

1. Visi Sutarties pakeitimai ir papildymai, išskyrus Sutarties 8.13.1, 8.13.2 papunkčiuose ir 19 punkte numatytus atvejus, bus sudaromi tarp Šalių pasirašant susitarimus dėl Sutarties pakeitimo ir taps neatskiriamomis Sutarties dalimis.
2. Pasikeitus Sutartyje nurodytų teisės aktų nuostatoms (įskaitant Sutarties 10 punkte numatytus atvejus) bei Sutarties 7.5 papunktyje numatytais atvejais Šalių susitarimai dėl Sutarties pakeitimo nepasirašomi, o taikomos aktualios teisės aktų nuostatos arba Teikėjo vienašališkai pakeista paslaugų ir duomenų teikimo, naudojimo sąlygos ir (ar) tvarka.
3. Visi susitarimai dėl Sutarties pakeitimo įsigalioja nuo jų pasirašymo dienos, jeigu juose nenustatyta vėlesnė įsigaliojimo data.

**VIII SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos (*force majeure*) aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**IX SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja [Nurodykite sutarties galiojimo pabaigos datą arba kad sutartis galioja neterminuotai]. Jeigu Šalys Sutartį pasirašo ne tą pačią dieną, Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutartyje nustatyta tvarka;
	3. netenka galios teisės aktai, reglamentuojantys Šalių teisę teikti ar gauti duomenis, arba kitais atvejais, dėl kurių Teikėjas netenka teisės tvarkyti ir (ar) teikti duomenis, o Gavėjas gauti duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias Gavėjas įsipareigoja nedelsdamas, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti Teikėją, o Teikėjas – tik tais atvejais, jei apie tokias aplinkybes nebuvo skelbta viešai teisės aktų nustatyta tvarka.
3. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimties) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimties) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį, pareiga saugoti duomenų paslaptį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**X SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimai) pagal Sutartį turi būti sudaromi raštu. Jei kitaip nenustatyta Sutartyje, jie gali būti įteikiami asmeniškai arba siunčiami registruotu paštu ar elektroniniu paštu, kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu pranešimas išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį Šalis gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Kai Sutartį Šalys pasirašo fiziškai, sudaromi 2 (du) vienodą teisinę galią turintys egzemplioriai, po 1 (vieną) kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas „Lietuvos Respublikos nekilnojamojo turto registro posistemės „GeoMatininkas“ naudojimo tvarka“;
	2. 2 priedas „Konfidencialumo pasižadėjimo forma“;
	3. 3 priedas „Lietuvos Respublikos nekilnojamojo turto registro posistemės „GeoMatininkas“ vartotojų sąrašas“.

**XI SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS**[įveskite GAVĖJO pavadinimą] |
| Juridinio asmens kodas 124110246 | Juridinio asmens kodas: [įveskite] |
| PVM mokėtojo kodas LT241102419 | PVM mokėtojo kodas: [įveskite] |
| Buveinė: Studentų g. 39, LT-08106 Vilnius El. p. versloklientai@registrucentras.ltTel. +370 5 262 2222A. s. LT 47 7044 0600 0557 2969AB SEB bankas, banko kodas 70440A. s. LT 94 4010 0424 0005 0387Luminor Bank AS Lietuvos skyrius, banko kodas 40100A. s. LT 67 7300 0100 9551 9600„Swedbank“, AB, banko kodas 73000 | Adresas korespondencijai: [įveskite]El. p. [įveskite]Tel. [įveskite] |

|  |  |  |
| --- | --- | --- |
|  |  |  |
| Nuotolinių kanalų aptarnavimo centro Nuotolinio konsultavimo skyriaus Verslo klientų aptarnavimo grupės vadovė Asta Šileikienė |  | [pareigos, vardas, pavardė] |
|  |  |  |
| (Parašas)A. V. |  | (Parašas)A. V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite datą] |

Lietuvos Respublikos nekilnojamojo turto registro posistemės „GeoMatininkas“ naudojimo sutarties Nr. \_\_\_\_\_\_\_\_\_\_

1 priedas

**LIETUVOS RESPUBLIKOS NEKILNOJAMOJO TURTO REGISTRO POSISTEMĖS „GEOMATININKAS“ NAUDOJIMO TVARKA**

* 1. Interneto naršyklės, kurios gali būti naudojamos dirbant su posisteme „GeoMatininkas“: *Microsoft Edge*, *„Google Chrome*“, *„Mozilla Firefox*“. Kadastro formas peržiūrėti naudojama programa *„Acrobat Reader*“.
1. Prisijungimo tvarka:
	1. Teikėjas Sutartyje nurodytu Gavėjo elektroninio pašto adresu išsiunčia vartotojo registracijos anketą;
	2. Gavėjas Sutarties priede „Lietuvos Respublikos nekilnojamojo turto registro posistemės „GeoMatininkas“ vartotojų sąrašas“ nurodo vartotojus, matininko (-ų) kvalifikacijos pažymėjimo (-ų) numerį (-ius) bei išorinius IP adresus, iš kurių bus kreipiamasi į posistemę „GeoMatininkas“ *(Nurodykite statinį (pastovų) vartotojo IP adresą arba kad IP adresas yra dinaminis (kintamas). Jei nurodysite, kad išorinis IP adresas yra dinaminis, vartotojas posisteme „GeoMatininkas*“ *galės naudotis kreipdamasis iš bet kurio IP adreso.);*
	3. Gavėjas Sutarties priede „Lietuvos Respublikos nekilnojamojo turto registro posistemės „GeoMatininkas“ vartotojų sąrašas“ nurodo asmens, kuriam bus siunčiama vartotojo registracijos anketa, duomenis (*privaloma tik tuo atveju, jei vartotojų sąraše nurodomas daugiau nei vienas vartotojas);*
	4. Teikėjas Gavėjo arba asmens, kuriam bus siunčiama vartotojo registracijos anketa (jei nurodytas), elektroninio pašto adresu išsiunčia vartotojo registracijos anketą;
	5. kiekvienas vartotojas užpildo vartotojo registracijos anketą (joje taip pat nurodo ir savo sugalvotą slaptažodį) bei ją pateikia Teikėjui. Prisijungti prie posistemės „GeoMatininkas“ vartotojas galės tik elektroniniu paštu gavęs Teikėjo pranešimą apie jam suteiktą vartotojo vardą ir saugioje laikmenoje turėdamas kvalifikuotą skaitmeninį sertifikatą, susietą su jo vartotojo vardu;
	6. kiekvienas vartotojas į posistemę „GeoMatininkas“ privalo kreiptis iš vieno IP adreso, nekintančio prisijungimo sesijos metu;
	7. interneto puslapyje <https://www.registrucentras.lt/vart/Login-form.do> GAVĖJAS privalo pakeisti vartotojo slaptažodį;
	8. interneto puslapyje <https://www.registrucentras.lt/ntr/reg.php> Gavėjas, pamiršęs slaptažodį, gali jį pasikeisti;
	9. interneto puslapyje <https://www.registrucentras.lt/p/528> Gavėjas, pasirinkęs nuorodą „Prisijungti prie Nekilnojamojo turto registro posistemės „GeoMatininkas“, gali naudotis posisteme „GeoMatininkas“ ir joje saugomais duomenimis.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS**[įveskite GAVĖJO pavadinimą] |
| Nuotolinių kanalų aptarnavimo centro Nuotolinio konsultavimo skyriaus Verslo klientų aptarnavimo grupės vadovė Asta Šileikienė | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[pareigos, vardas, pavardė] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A. V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas)A. V. |

Lietuvos Respublikos nekilnojamojo turto registro posistemės „GeoMatininkas“ naudojimo sutarties Nr. \_\_\_\_\_\_\_\_\_\_

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (Gavėjo nurodyto duomenų vartotojo vardas, pavardė)

**pasižadu:**

* tvarkyti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_\_\_\_\_\_\_\_\_ d.

Lietuvos Respublikos nekilnojamojo turto registro posistemės „GeoMatininkas“ naudojimo sutartyje Nr.\_\_\_\_\_\_\_\_\_\_\_\_\_\_\_ nustatytais tikslais;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas (-a) pranešti valstybės įmonei Registrų centrui elektroniniu paštu versloklientai@registrucentras.lt;
* viešai neskelbti informacijos apie aptiktas saugumo spragas, o apie jas pranešti valstybės įmonei Registrų centrui, neišnaudoti saugumo spragų pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 9 punkte nurodytų teisės aktų reikalavimų.

**Žinau,** kad turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas, data)

Lietuvos Respublikos nekilnojamojo turto registro posistemės „GeoMatininkas“ naudojimo sutarties Nr. \_\_\_\_\_\_\_\_\_\_

3 priedas

**NEKILNOJAMOJO TURTO REGISTRO POSISTEMĖS „GEOMATININKAS“ VARTOTOJŲ SĄRAŠAS**

|  |  |  |  |  |
| --- | --- | --- | --- | --- |
| Nr. | Vardas, pavardė | Matininko kvalifikacijos pažymėjimo numeris | El. paštas | Išorinis IP adresas\* |
|  |  |  |  |  |

Asmenys, kuriems suteikiama teisė peržiūrėti PVM sąskaitas faktūras (*rekomenduojama nurodyti bent du asmenis*):

|  |  |  |  |
| --- | --- | --- | --- |
| Nr. | Vardas, pavardė | El. paštas | Išorinis IP adresas\* |
|  |  |  |  |
|  |  |  |  |

Asmuo, kuriam bus siunčiama vartotojo registracijos anketa (pildyti neprivaloma, jei vartotojų sąraše nurodomas vienas asmuo):

|  |  |  |
| --- | --- | --- |
| Nr. | Vardas, pavardė | El. paštas |
| 1. |  |  |

\* *Nurodykite statinį (pastovų) vartotojo IP adresą arba kad IP adresas yra dinaminis (kintamas). Jei nurodysite, kad išorinis IP adresas yra dinaminis, vartotojas posisteme „GeoMatininkas“ galės naudotis kreipdamasis iš bet kurio IP adreso.*

|  |
| --- |
| **GAVĖJAS**[įveskite GAVĖJO pavadinimą] |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) A. V. |

1. Trečioji šalis – fizinis arba juridinis asmuo, kuris nėra: duomenų subjektas, duomenų valdytojas, duomenų tvarkytojas, arba asmenys, kuriems tiesioginiu duomenų valdytojo ar duomenų tvarkytojo įgaliojimu leidžiama tvarkyti asmens duomenis. [↑](#footnote-ref-1)
2. Gavėjas, informuodamas apie keičiamus duomenų vartotojus ar pasikeitusią kitą su jais susijusią Teikėjui nurodytą informaciją, Sutartyje nustatyta tvarka pateikia pranešimą apie atnaujintus duomenis ir (ar) kitą pasikeitusią informaciją (ši informacija teikiama pagal Sutarties priedo „Lietuvos Respublikos nekilnojamojo turto registro posistemės „GeoMatininkas“ vartotojų sąrašas“ formą). [↑](#footnote-ref-2)
3. Žiūrėti 2 išnašą. [↑](#footnote-ref-3)
4. <https://www.e-tar.lt/portal/lt/legalAct/83cc93a03eb311e7b66ae890e1368363/asr>, https://www.e-tar.lt/portal/lt/legalAct/3b0b5040cc4f11e8bf37fd1541d65f38/asr [↑](#footnote-ref-4)
5. <https://www.e-tar.lt/portal/lt/legalAct/b1b0ff90c2a911ea9815f635b9c0dcef> [↑](#footnote-ref-5)